చెన్నై: జయలలిత మరణంతో తమిళనాడు రాజకీయాలు రోజుకో మలుపు తిరుగుతున్నాయి. సీఎం సీటు కోసం శశికళ ప్రయత్నాలు, ఆ కుర్చీని నిలుపుకోవడం కోసం పన్నీరు సెల్వం పడుతున్న మల్లగుల్లాల నడుమ సీన్లోకి జయలలిత మేనకోడలు దీప రంగప్రవేశం చేశారు. జయలలితకు అసలుసిసలు వారసురాలిని తానేనని చెప్పుకుంటున్న దీప జయ చరిష్మాను, సానుభూతిని తనకనుకూలంగా మార్చుకోవాలని భావిస్తున్నారు. అందుకు శరవేగంగా పావులు కదుపుతున్నారు. అందులో భాగంగా జయలలిత జయంతి రోజైన ఫిబ్రవరి 24న తాను స్థాపించబోతున్న రాజకీయ పార్టీకి సంబంధించిన వివరాలను ప్రకటిస్తానని ఆమె ప్రెస్మీట్లో ప్రకటించారు. దీంతో తమిళ రాజకీయాలు మరింత రసకందాయంలో పడ్డాయి.ఇవాళ ఉదయం చెన్నైలోని మెరీనా బీచ్లో ఎంజీఆర్ సమాధి వద్దకు వెళ్లి దీప నివాళులర్పించారు. ఈ సమయంలో కొంత ఉద్రిక్తత చోటుచేసుకుంది. దీప మద్ధతుదారులు ప్లకార్డులు పట్టుకుని హల్చల్ చేశారు. దీంతో జయ మద్ధతుదారులు కూడా పోటాపోటీగా నినాదాలు చేశారు. ఇరు వర్గాల మధ్య వాగ్వాదం జరిగింది. తోపులాట కూడా జరగడంతో పరిస్థితి చేయి దాటిపోయింది. అయితే దీపకు సొంత క్యాడర్ కూడా పెద్దగా లేదు. అలాంటిది ఆమెకు మద్ధతుగా ఇంతమంది ఎక్కడ నుంచి వచ్చారనే విషయం ఇప్పుడు తమిళనాడులో చర్చనీయాంశమైంది. ఉద్రిక్త పరిస్థితుల నేపథ్యంలో దీప మద్ధతుదారులు రాస్తారోకోకు కూడా దిగారు.
chennai: jayalalita maranamtho tamilanadu rajakeeyaalu rojuko malupu tirugutunnaayi. cm seetu kosam sasikala prayatnaalu, aa kurcheeni nilupukovadam kosam panneeru selvam padutunna mallagullaala naduma seenloki jayalalita menakodalu deepa rangapravesam chesaru. jayalalitaku asalusisalu vaarasuraalini taanenani cheppukuntunna deepa jaya charishmaanu, saanubhootini tanakanukuulamgaa maarchukoovaalani bhaavistunnaaru. anduku saravegamgaa paavulu kaduputunnaru. andulo bhagamga jayalalita jayanti rojaina fibravari 24na taanu sthaapinchabothunna rajakeeya paarteeki sambandhinchina vivaraalanu prakatistaanani aame presmeetlo prakatinchaaru. deentho tamila rajakeeyaalu marinta rasakandaayamlo paddai.ivaala udayam chennailooni merina beechlo mgr samadhi vaddaku velli deepa nivaalularpinchaaru. ee samayamlo kontha udriktata chotuchesukundi. deepa maddhatudaarulu plakaardulu pattukuni halchal chesaru. deentho jaya maddhatudaarulu kuudaa potapotiga ninaadaalu chesaru. iru vargala madhya vaagwaadam jarigindi. thopulaata kuudaa jaragadamtho paristhiti cheyi daatipoyindi. ayithe deepaku sonta cader kuudaa peddagaa ledu. alantidi aameku maddhatugaa intamandi ekkada nunchi vacharane vishayam ippudu tamilanaadulo charchaneeyaamsamaindi. udrikta paristhitula nepathyamlo deepa maddhatudaarulu rastarokoku kuudaa digaaru.